Machaon

Bello Troiano Machaon erat unus e ducibus ThessalicisSic Aristarchus. Revera  sedes trium civitatum hic a poeta memoratarum incerta est. et medicus Achaeorum. Filius Aesculapii et Epionae,Coronidis appellatae apud Hyginum, Fabulae 97 artem medicam per patrem a Chirone centauro  didicitIlias IV.219.. Frater ei fuit Podalirius, et ipse medicus et expeditionis Troianae particeps; sorores fuerunt Hygia et Panacea. Inter alios Philocteten sanasse dicebatur.Propertius, Elegiae II.1.59.

Una cum fratre Podalirio triginta naves Ilium ducebat quae Achaeos e civitatibus Thessalicis Oechalia et  Tricca et Ithome profectos vehebantIlias II.729-732.. Ibi Menelaum Pandari sagitta vulneratum curavitIlias IV.189-219.. Et ipse postea vulnus a Paride humero dextro accepitIlias XI.504-520. et in curru Nestoris ad castra Achaeorum revectus est. A poeta Latino Vergilio numeratur inter Graecos qui equo ligneo latuerunt et Ilium ceperunt. Tum ab Eurypylo necatus plerumque diciturHyginus, Fabulae 113ː sunt tamen qui Machaonem per Penthesileam Amazonum reginam perisse tradiderintEpitome Apollodori 5.1. Ante bellum Troianum Helenae matrimonium unus inter multos procas frustra petisse diciturApollodori Bibliotheca III.10.8.

Secundum fabulas a Pausania collectas Machaon filios genuit Sphyrum, Alexanorem, Polemocraten, Nicomachum, Gorgason. Messenii heroem sibi vindicabant et tumulum herois vestigiaque urbis Triccae non in Thessalia sed in suis finibus ostendebant. Simul Machaonem et filios cultu heroico honorabant.

 Notae 

 Fontes 
 Apollodori Bibliotheca III.10.8
 Diodorus Siculus, libro quarto Bibliothecae Historicae 71.4
Hyginus mythographus Fabulae 87, 91, 97, 108, 113
 Ilias II.729-733 ; IV.193-219 ; XI.504-520 et 618-642 et 833-837 ; XIV.4.
Ovidius, Pontica III.4.7
Pausanias libro secundo Descriptionis Graeciae 11.5 et 23 et 26 et 38 necnon libero quarto 3.2 et 9, 30.3, 31.12.
 Vergilius, Aeneis II.263

 Plura legere si cupis 
 Neil Adkin, "Exiting Vergil’s Trojan Horse: Primusque Machaon", L'Antiquité Classique, 2009ː 195-196
 Jocelyne Peigney, "La blessure de Ménélas et la bossette de mors (Iliade 141-147) : quelques remarques", Collection de l'Institut des Sciences et Techniques de l'Antiquité, 2007ː 101-110

Categoria:Heroes Belli Troiani
Categoria:Medici fictitii
Categoria:Personae Iliadis